**Домашна работа по Български език – 5 Б клас – 15 седмица**

**Изпълнете упражнения от 2 до 5 на стр.47-48 от Работните листове**

***По желание -6,7,8 упражнениена стр.48***

**Домашна работа по Литература – 5 Б клас – 15 седмица**

* Четете за минута ( х 3 пъти) познат и непознат текст. Отбележете резултатите в тетрадката по литература и довършете рисунките си

**Домашна работа по История и цивилизация – 5 Б клас – 15 седмица**

Изберете тракийско съкровище и направете за него презентация или постер

* Съкровище, открито в могила „ Светицата“
* Съкровище, открито в „ Голямата Косматка“
* Варненски Некропол
* Рогозенско съкровище
* Летнишко съкровище
* Вълчитрънско съкровище
* Луковитско съкровище
* Радювенско съкровище
* Боровско съкровище
* Съкровище от с.Дъбене
* Съкровище от с. Дуванлий

**Домашна работа по** География и икономика – 5 Б клас – 15 седмица

**Води на България**

Водата е основен компонент на природната среда. Още в древността народите са

поставяли водата в центъра на създаването на света. В Средновековието учените са сравнявали ролята на водата в земните процеси с функцията на кръвта и кръвообращението в живите организми.

Водата участва в много природни процеси, носител е на топлинна енергия, участва в кръговрата на веществата, формира релефа, без нея е немислимо съществуването на биосферата и живота на Земята.

Водата спада към изчерпаемите, но възобновими природни ресурси. Като незаменим природен ресурс оказва пряко влияние върху човека- за физическото му оцеляване, така и пряко влияе върху развитието на някои стопански отрасли като земеделие, риболов, промишленост, туризъм, транспорт. В тази връзка от изключително голямо значение е оценката на водните ресурси и водният баланс на страната.

 **Водните ресурси** включват всички природни води, годни за използване в стопанската дейност на човека.

**Водният баланс** представлява съотношението между прихода и разхода на водни количества на дадена територия:

 **P = E + R + S**

 Приходът на водни количества се формира изцяло от валежите (P), докато разходът представлява сборът от изпарението (E), задържащите се на територията води (S) и оттичащите се води (R), които включват повърхностен и подземен отток.

 

  

Водните ресурси на страната са неравномерно разпределени по територията й. По значителни са в Южна България и планинските територии. Ограничени са и не достигат в равнинните и низинните части на България. С най-важно значение за стопанството на България са реките – язовирите и подземните води, особено минералните.